Oslo 09.03.2020

**INNKALLING TIL FORHANDLINGSMØTE OM ARBEIDSTID**

Kinoklubben ønsker å gå videre etter [drøftelsesmøte](https://drive.google.com/open?id=1SQR_uziyQrD4ihVNU1Bz0_e5hMGXG9wH) om arbeidstid den 24.10.2019 og innkaller til forhandlingsmøte om arbeidstid etter §3-3.1 i hovedavtalen. Vi ønsker å forhandle om tariffavtalens 4.4

§ 3-3.1 Lokal behandling

Hvis det mellom bedriften og personalet oppstår tvist som angår overenskomstene, skal den først søkes løst ved forhandling mellom bedriften og tillitsvalgte. Merknad: Med tvist om overenskomstene forstår man uenighet om forståelse av særavtale, overenskomst eller hovedavtale. HOVEDAVTALEN LO-VIRKE 2018-2021 7 Det skal settes opp protokoll fra forhandlingene, som skal undertegnes av begge parter. Partenes syn skal fremgå av protokollen som skal undertegnes av begge parter så snart som mulig. Det er partenes forutsetning at det til forhandlinger i tvistesaker vanligvis ikke møter flere enn 3 fra hver av partene. Oppnås ikke enighet mellom bedrift og tillitsvalgte, kan forbund og Virke, eventuelt LO og Virke, bli enige om å fortsette forhandlingene etter at ansvarlig representant fra hver av organisasjonene er tilkalt. Det er ikke adgang for organisasjonene eller deres underorganisasjoner å tre i direkte forbindelse med den annen organisasjons medlemmer uten i forståelse med denne.

§4.4

Arbeidstidens inndeling, herunder eventuell innføring av fleksibel arbeidstid, fastsettes etter drøftinger med vedkommende organisasjons tillitsvalgte jf. aml §§ 10-3, 10-4 og 10-5.

------

[Drøftelsesmøte](https://drive.google.com/open?id=1SQR_uziyQrD4ihVNU1Bz0_e5hMGXG9wH) om arbeidstid den 24.10.2019 danner grunnlag for forhandlingene. Vi ønsker å konkludere med enighet eller en uenighetsprotokoll

* **Juleaften**. Kinoklubben ser seg enig i at man ikke har krav på lønn dersom man ønsker fri på juleaften, men at man kan kreve å beholde vakten hvis man vil.
* Hva skjer dersom man har kveldsvakt på juleaften og ønsker å beholde vakten?
* Hva skjer dersom man har kveldsvakt på juleaften (helligdagstillegg etter 15) og ønsker å få flyttet vakten til en annen dag?
* **DSK**. Her opplever kinoklubben at vi er enige om at ingen kan tvinges til å jobbe utenom turnus
* **Turnusendringer**. Her opplever kinoklubben enighet om at det skal være et saklig behov for endring, men savner litt konkretisering. Vi ønsker også å diskutere hvor lang varslingstid slike endringer skal ha. I teorien skal ansatte varsles 14 dager før endringen og det skal diskuteres med tillitsvalgte så tidlig som mulig før det igjen, så vi mener man trenger minst en måned.
* Turnusendring skal ikke bli brukt for å flytte på enkeltpersoners vakter.
* Turnusendring skal ikke bli brukt til å sette ansatte opp på husmøter, kurs ol.
* Flytting av avtalt vakt. Et ufrivillig flytte (tid eller dag) av en allerede eksisterende vakt blir det samme som en endring av turnus
* **Husmøter**. Kinoklubben er uenig med arbeidsgiver. Vi mener at alle typer møter, kurs og vakter utenom den ansattes turnus er frivillig og kan derfor ikke kalles obligatorisk. Kinoklubben mener at arbeidsgiver her er i strid med arbeidsmiljøloven   
  §10-3 (Arbeidsplan og signerte prosenter i kontrakten)

§10-4 1 (Obligatoriske møter blir planlagt overtid for de som jobber 100%)

§14-4 a. (Hvis møter blir obligatoriske kan vi kreve stillingsprosent tilsvarende faktisk arbeidstid)

Vi foreslår at husmøter, kurs og lignende taes inn i fast turnus. Vi har 6 ukers turnus og det bør derfor være mulig å gjennomføre forutsigbare møte/kurs tidspunkter.

Hjelpeturnus skal ikke bli brukt til å sette ansatte opp på husmøter, kurs ol.

* **Hjelpeturnus**. Dette er et nytt begrep i vår bedrift og bør derfor diskuteres.
* Hjelpeturnus må ikke bli brukt for å flytte på enkeltpersoners vakter, men heller for å få ferie-bemanningen til å gå opp
* Hjelpeturnus må være forutsigbar, og derfor må varslingstid være slik at ikke hjelpeturnus blir brukt som påskudd for å omgå reglene rundt turnusendringer.
* Samtidig bør vi ikke ha alt for lang varslingstid fordi det er ikke alle ansatte som er flinke til å planlegge ferie tidlig.
* Kinoklubben foreslår å ha 1 mnd. varslingstid for hjelpeturnus:  
  - Frist for å sette opp hjelpeturnus for påske (apr): **1.mars**  
  - Frist for å sette opp hjelpeturnus for sommerferie (jun-sep): **1.mai**  
  - Frist for å sette opp hjelpeturnus for jula (des): **1.november**
* **Pålagt overtid**. Kinoklubben kan ikke se noen god grunn til å pålegge ansatte å jobbe lenger enn vakten sin, med unntak av krisetilfeller som brann ol. Det vil si at de ansatte har rett til å gå ved endt vakt selv om for eksempel filmene varer lengre enn planlagt. Hvordan dette blir i praksis vil vi gjerne diskutere.