Oslo 15.10.2019

**UENIGHET OM ARBEIDSTID SØKES LØST VED FORHANDLING**

**Kinoklubbens innstilling:**

Nordisk Film kino As ser ut til å mene at de i følge styringsretten har rett til å sette opp ansatte på vakt på dager utenom fast turnus og flytte tidspunkt på eksisterende vakter så lenge det gis 14 dagers varsel. Dette gjelder i særlig grad husmøter, DSK og juleaften. Kinoklubben mener man alltid har rett til å takke nei til vakter utenfor sin avtalte turnus.

**Juleaften:**  
Tidligere har ansatte fått betalt for vakter på julaften selv om kinoen ikke har vært åpen (åpen kun for salg av gavekort). Kinoklubben ser at behovet for ansatte på julaften er lavt og ser det som forståelig at arbeidsgiver ikke vil betale for arbeid som faktisk ikke er utført. Samtidig ser vi at ansatte har krav på sin stillingsprosent og krav på å beholde sin turnus. Vi ønsker derfor å finne en god og ryddig løsning for begge parter.

Ett forslag er at man som normal praksis setter av en feriedag til julaften.

Hver avdeling/kino bør så tidlig som mulig velge en som må selge gavekort ut av sine egne medarbeidere slik at man slipper å ufrivillig måtte jobbe på en annen kino på julaften.   
Ansatte som har minst ansiennitet og som kanskje ikke har opptjent ferie enda er ideelle kandidater. Dersom det er flere som ikke har opptjent ferie og det kun trengs en ansatt på juleaften bør resten få fri med lønn fordi de har krav på sin stillingsprosent.

**DSK:**  
Kinoklubben ser at det på Den Store Kinodagen trengs mange på jobb. Samtidig kan man ikke tvinge ansatte til å jobbe utenom turnus. Dersom man ikke skal basere seg på frivillighet er kinoklubben åpen for forslag til løsning. Denne vakten er kun en dag i året og er derfor ikke nødvendig å ha i en fast 6-ukers turnus.

Kinoklubbens forslag at at det baserer seg på frivillighet, arbeidsgiver kan for eksempel lokke med pizza på jobb og en morsom dag. Tar arbeidsgiver vare på sine ansatte vil kanskje de ansatte gi noe tilbake.  
Et annet forslag er at man skriver inn i arbeidskontrakten at DSK er et unntak fra vanlig turnus og faller på en samme dato hvert år. Kinoklubben kan diskutere en slik tvungen ordning for folk som ble ansatt etter en eventuell avtale hvis dato for DSK er lik hvert år og det gjøres kjent for arbeidstakerne på ansettelsestidspunktet.

**Husmøter:**

Husmøter for å gjennomgå MTU og diskutere aktuelle saker per kinohus. I den seneste tiden har det blitt mer av salgstall og kundefornøydshets-statestikk.   
Ansatte blir tvunget til å delta (obligatorisk oppmøte), og arbeidsgiver sier det får konsekvenser for arbeidsforholdet om man ikke kan møte. Arbeidsgiver kaller husmøte for '’kurs’', og sier derfor at ansatte har plikt til å møte opp. HR-direktør Katrine har under samarbeidsmøter bekreftet at de vil fortsette å kalle husmøter obligatoriske.

Kinoklubben er enig i at ansatte må delta på obligatoriske kurs og kan strekke seg til at brannøvelser kan kalles ‘’kurs’’, men vi ser ikke at arbeidsgiver har dokumentert noen kurs-elementer ved husmøtene og er overbevist om at dette ikke kan kalles kurs. Man må uansett ikke delta på kurs utenom turnus.

Kinoklubben mener at husmøter og brannøvelser må inn i en fast 6 ukers turnus.

**Opprettelse av ny turnus:**

I følge §10-3. Arbeidsplan skal arbeidsplaner utarbeides sammen med tillitsvalgte, og en hver endring skal drøftes med tillitsvalgte.  
Kinoklubben mener det ikke skal skje ufrivillige endringer i turnus for enkeltpersoner, slike endringer ser vi på som en måte å omgå regelverket om arbeidsplan på, det kan føles for de ansatte som en sanksjon og fører til at man ikke kan ha en forventning om når man skal jobbe i en bedrift som baserer seg på deltidsansatte. Det er uakseptabelt å få turnusendringer på kort varsel når man kanskje har en annen jobb eller skoledager å tilpasse seg etter.

Dersom ansatte får beskjed om at de får en ‘’ny turnus’’ for å tvinge ansatte til å jobbe husmøter eller DSK eller annet vil kinoklubben heretter rapportere inn dette til fagforbundet omgående.

Kinoklubben forventer en hyppighet på endring av turnusplaner på maks 2 ganger i året.