Hei alle sammen,

Det har vært sendt ut informasjon til alle kinohus om at det skal velges nye ansattrepresentanter til bedriftens styre. Det skal velges 3 hovedrepresentanter som må møte i styremøtene hver gang, og 2 vararepresentanter som går inn ved frafall hos hovedrepresentantene.

Bedriftens styre er det organet som står for den øverste ledelsen av selskapets forvaltning. Styret har ansvaret for at selskapet drives på en økonomisk forsvarlig måte, og å føre kontroll med dette. Representanter som velges inn i styret må signere på egne taushetserklæringer.

Det er blitt nedsatt et valgstyre som består av klubbleder Per Georg Andresen Colosseum kino og HR- direktør Katrine Halvorsen. Innen utløpet av fristen var det kun 3 kandidater som hadde meldt seg, samt 1 kandidat som kun ønsker å stille som vararepresentant.

**Kandidatene er som følger:**

Cathrine Haugen grafisk markedskonsulent, Pierre Andresson salgs- og teamleder Colosseum og Hans Petter Martinsen salgssjef bedriftsmarked.

Per Georg Andersen, som også er medlem av valgstyret har meldt seg som en eventuell vararepresentant, da det i utgangspunktet skal være 2 vararepresentanter. Per Georg ønsker å være klar på at han trekker sitt kandidatur hvis det er andre som ønsker å melde sin interesse.

I utgangspunktet skal det gjennomføres et valg, men hvis det ikke kommer inn andre kandidater, enten ved å melde seg selv, eller at noen nominerer en kandidat så vil valgstyret utpeke disse kandidatene til å sitte i styret for den kommende perioden på 2 år.

Frist for å komme med ytterligere kandidater er satt til tirsdag 28. august, forslag sendes til HR- direktør på e-post: [katrine.halvorsen@nordiskfilm.com](mailto:katrine.halvorsen@nordiskfilm.com)

**Vi legger med litt info som også er sendt ut tidligere:**

• Kandidatene blir valgt for 2 år.

• Det er ingen form for kompensasjon eller honorar for å sitte i styret, det er en Egmont policy.

• Hvem kan stille: Alle ansatte med 50 % stilling eller mer, (vi følger det som står i kontrakt).

• Det er 4 til 5 møter pr. år. Alle møter foregår på dagtid i Oslo. Du må derfor kunne stille på dagtid.

De som ønsker å stille må også ha en interesse og motivasjon for vervet.

Du kan nominere deg selv. Du kan bli nominert, Hvis noen velger å nominere en annen, må man sørge for at det er avklart med kandidaten før nominasjon.

Med vennlig hilsen

Per Georg Andersen og Katrine Halvorsen