**REFERAT FRA MØTE 27.02.2019**

Tilstede på møtet var HR- direktør Katrine Halvorsen, (KH) økonomidirektør Morten Valestrand, (MV), plasstillitsvalgt Colosseum Herman Sefring, (HS) kinoklubbstyremedlem Stein Erik Bakke, (SEB) og hovedtillitsvalgt Per Georg Andersen, (PGA).

Møtet vedrørende evaluering av 30 minutters pause i Nordisk Film Kino.

Det har over en periode vært testet ut avvikling av 30 minutters pause til alle ansatte som jobber over 5,5 times skift på Colosseum kino.

Kriteriene som ble satt ved start av testen var:

1. 30 minutter er en absolutt grense og må overholdes.
2. Reglene for å forlate kinoen må overholdes. Vi tenker da spesielt på reglene relatert til brann

og evakuering. Medarbeiderne kan aldri forlate kinoen før de har gitt beskjed og fått OK fra leder

på skiftet.

1. Medarbeiderne må også overholde reglene for hvor langt de kan bevege seg bort fra kinoen.
2. Økt varighet på pausen må ikke føre til behov for oppbemanning.

Kinoklubben mener testen har vært vellykket. Kiosken på Colosseum opererer med en kioskansvarlig som styrer pauseavvikling. De opplever at kioskansvarlig fungerer bra, det er mindre mas på ansatte om at pausen er over og de må komme tilbake til arbeid. De opplever også at ansatte tar ansvar med å overholde 30 minutter.

Kinoklubben foreslår derfor å utvide testen med ytterligere 3 til 4 kinohus, både i Oslo og utenfor. Operatørrommet og en mindre kino bør være med i testen. De foreslår en testperiode på ca. 3 uker.

Hvis denne testen også fungerer bra, så ønsker Kinoklubben at 30 minutters pause innføres på alle kinoer.

Arbeidsgiver er positive til 30 minutters pause, og har fått gode tilbakemeldinger fra lederteamet på Colosseum kino på gjennomføringen.

Arbeidsgiver er også positive til å utvide testen til flere kinohus av varierende størrelse. Det er fortsatt de samme kriterier som gjelder, samt at det ikke skal gå ut over våre gjester eller at det ved uforutsette hendelser kanskje ikke er mulig å gjennomføre 30 minutters pause.

Kinoer som skal utføre test er Gimle, Saga/ Klingenberg, en kino utenfor Oslo og operatørrommet i Oslo.

Lederne skal fortsette å legge til rette for at alle får avviklet sine 30 minutter med pause, men man kan ikke forvente å avvikle pausen på samme tidspunkt som de andre som er på jobb.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Katrine Halvorsen Per Georg Andersen

HR- direktør Nordisk Film Kino Hovedtillitsvalgt kinoklubben