Referat fra møte den 28. mars fra 12:30 til 13.40.

Til stede: Fra Nordisk HR direktør Katrine Halvorsen. Fra Kinoklubben Leder HTV Per Georg Andersen. Nestleder Herman Sefring.

Møtet ble startet ved å sette opp tidspunkter for nye møter fram til november. Desember er møte fri grunnet jul og nye settes i november for neste år.

Datoene ble som følger: 23. april, 28. mai, 20. august, 1. oktober og 12. november.

Faste punkter: Økonomi, Organisasjon, oppfølging av punkter fra forrige gang, innmeldte saker (meldes inn en uke før)

Deretter ble saker tatt opp punktvis fra 1. til 14.

Punkt 1. Per Ivars sak om lønnsansiennitet.

Adm. legger ikke vekt på 700 timers regelen, men på at ansatte ikke jobber noen vakter i en måned eller flere uten at det er oppsatt ferie som er grunnen. Det vil si at de har byttet bort de vaktene som de er satt opp på. Dette fører til at de ikke får ansiennitet for en slik måned. Kinoklubben mente at dette måtte det informeres om så ansatte er klar over denne konsekvensen ved at man bytter bort vakter. Lages skriftlig og lederne settes til å informere alle ansatte og nye når de ansettes. Per Ivars sak vil bli vurdert på nytt.

Punkt 2. Lederlønn.

Det er en ramme på 280.000,- til 350.000,- Standard startlønn er 160,77 = 296.781,-

Det er sjekket Andre firmaer i samme område som oss - hvor de ligger i forhold til oss. Begge parter er enige om å jobbe for å få forståelse for nødvendigheten av et lønnsløft lenger opp i systemet. (Danmark).

Kinoklubben mener MTU også handler om lønn og ønsker at et slikt spørsmål tas inn i MTU undersøkelsen.

Punkt 3. Verving.

Virke er enig med Nordisk om at slikt tillitsvalgt arbeid ikke kvalifiserer til permisjon med lønn, men må gjøres på fritiden. Kinosjefer orienteres når klubben kommer på vervebesøk.

Punkt 4. Kameraovervåkning.

Kinosjefer skal ikke ha overvåkningsskjermer plassert på sine kontor slik at de fra arbeidsplass/kontorplass kan overvåke ansatte. Katrine sjekker rundt dette. Skiltingen er nå i orden.

Punkt 5. Inn og utlogging.

Man kan ikke nå se dette, stempling. Katrine sjekker muligheten for at det kan fremkomme på ipools. Kinoklubben ønsker at ansatte får å se godkjent vakttid ved hver lønningsslipp

Punkt 6. Husmøteinnkallinger.

Disse innkalles nå som obligatorisk og krever at du oppgir grunn dersom du ikke kan komme. Et forslag er å sette opp husmøtedatoer for hele året, men Kinoklubben mener selv dette blir planlagt overtid hvis det overgår stillingsprosenten. Kinoklubben mener man enten må slutte å kalle husmøtene obligatorisk, eller legge inn møtetid i fast turnus. Katrine kommer tilbake til saken.

Punkt 7. Treningsrefusjon.

Katrine snakker med regnskap om muligheten for å melde inn når summen for refusjon er oppnådd 2520,-. Melde inn refusjon per e-post, ark som vedlegg. Gå via kinosjef.

Punkt 8. Endring i folketrygdloven ved sykdom på helligdag.

Helligdagstillegg skal tas med i beregning for sykepenger pr 1. januar 2019. Benytter gjennomsnitt bakover ved beregningsutvalg litt forskjellig utslag, men ser ut til å være mest rettferdig. Katrine skal prøve å lage en enkel forklaring på beregningsmåten slik at ansatte kan beregne om de har fått riktig lønn

Punkt 9. Øyakino.

Å jobbe på øyakino er frivillig og ubetalt. Ingen har øya som fast vakt i arbeidsplan. Tillitsvalgt har fått flere henvendelser om lønn på disse vaktene og kinoklubben står derfor fast ved at dersom arbeidstaker står til rådighet for arbeidsgiver skal det betales lønn. Festivalpass er det et gode som skal skattes av? Tas opp med marked.

Punkt 10. Arbeidsreglement OK. 30 minutters matpause tas inn i reglementet så snart som mulig

Punkt 11. Tilkallingsvakter.

Hvordan? Regionen ser på praksisen for våre tilkallingsvakter. Kinoklubben undersøker hvilket standpunkt vi har i saken.

Punkt 12. Reallønnsutvikling.

Finnes i overenskomstene med lønnsstigeutvikling. 0-3-6 år minstelønnssatser hvilken utvikling. Justeringsoppgjør settes inn slik at utviklingen er for 2 år av gangen.

13. Nattkino/17. mai drift.

Ledelsen har tenkt at nattkino ikke egner seg overalt. Colosseum ikke lenger fast nattkino-kino lenger i helgene, men fortsatt nattkinopremierer på store filmer.

Fast nattkino: Saga og Ringen.

17. mai driftes Colosseum og Ringen, er best besøkt den dagen.

Punkt 14.

Kinoklubben ble orientert om en omorganisering/ outsourcing grunnet nytt system innføres og det gamle går ut. Nedbemanning 1 ansatt.

Referat: 16. april 2019