ÅRSRAPPORT KINOKLUBBEN

Kinoklubben startet året med å sette opp tidspunkter for samarbeidsmøter med HR-direktør Katrine.   
Det ble holdt 5 samarbeidsmøter i 2019  
I tillegg hadde vi møter om pauser, arbeidstid, aldersgrense og lønnstrinn

Her er en oppsummering av hva vi har blitt enige om:

Personsak som handlet om at en ansatt hadde permisjon og dermed fikk utsatt ansiennitet. Bedriften hadde ikke informert den ansatte godt nok om dette så personen fikk av like vel riktig utbetaling.

Personsak som handlet om en ansatt som ønsket høyere stillingsprosent. Kunne vise til hyppig ekstra jobbing så det ble innvilget

Vi ble enige om at lønn for salgsledere bør løftes, men danskene må overbevises. Operatøravdelingen ønsker å være med på denne utviklingen etter som de overtar flere kinoer

Vi spurte om muligheten for å melde inn treningsavgift så fort total-summen for refusjon er nådd (2520,-) slik at man slipper hastverk før fristen går ut. Det ble ikke innført  
Kinoklubben skal vurdere å ta opp dette på nytt

Endring i folketrygdloven ved sykdom på helligdag. Helligdagstillegg skal tas med i beregning for sykepenger.   
Sykepengegrunnlag beregnes av 3 måneder før den måneden du ble sykemeldt, og gyldig fravær holdes utenfor beregningen (f.eks. ferie)  
Kinoklubben nevner at beregning av sykepenger når man har hatt ferie i beregningsperioden har blitt regnet feil. Lønnkontor er nå varslet om feilen.

Øya kino er nå betalt – Er man på jobb skal man ha betalt

30 minutters pause gjelder nå for hele bedriften

Colosseum tas av nattkino mens Saga og Ringen beholder nattkino, det skal kun være nattkino hvis det lønner seg.

På 17. mai driftes Colosseum og Ringen

Omorganissering av lønnskontor – Byttet lønnssystem og blitt sentralisert

Husmøter er obligatorisk i følge arbeidsgiver, kinoklubben mener det bryter med flere regler og har sendt saken inn til fagforbundet. Kinoklubben mener dette bør være frivillig eller legges inn i turnus. Dette skal jobbes videre med i 2020

På juleaften kan man kreve å beholde sin vakt som den er i turnus, men da må man kanskje jobbe på en annen kino. Hvis man vil ha fri på juleaften skal kinosjefen legge til rette for at du får flyttet din vakt til en annen dag. ‘’Hjelpeturnus’’ er ofte brukt i andre bedrifter og kan vurderes på hver enkelt kino.

På DSK skal man ikke bli tvunget til å ta på seg vakt utenfor sin turnus, det ble gjort på en enkelt kino, men er nå ordnet opp i.

Vakter blir i noen tilfeller lengre enn planlagt grunnet sene forestillingstider. Det skal strebes etter å holde forestillingene innenfor arbeidstiden slik at de ansatte får logget ut til riktig tid og ansatte skal varsles når det ikke er mulig. Kinoklubben anbefaler at det programmeres slik at filmen er ferdig 15min før de ansatte er ferdig på jobb.

Sorte sko er ønskelig men ikke et krav

Bruk av tilkallingshjelp er lovlig dersom man bruker disse til å dekke opp for uforutsette svingninger i besøkstall, ferie, eller permisjon. Grunnbemanning skal dekkes med faste ansatte. Man har krav på høyere stilling dersom man har jobbet hyppig ut over sin prosent stilling.

Kinoklubben advarer mot tilkallings-kontraktene. Man tar på seg enkelt-oppdrag og er ikke ansatt ved endt vakt. Det vil si at arbeidsgiver kan slutte å tilby deg vakter dersom du ikke jobber bra nok. Vi skal jobbe mer med bruken av tilkalling i 2020

Kinoklubben sa opp lokal særavtale om at man må slutte ved fylte 70 år, men bedriften opprettholder bedriftsintern aldersgrense på 70 år. Det er da dette som gjelder

Arbeidsgiver har sjekket opp reglene rundt ansatte under 18 år:  
*Siden vi er en kulturbedrift kan vi la de jobbe på søndager og fram til kl 23:00 Kan ha  
vanlige vakter, men må være ferdige med regulærskole. Etter skoleferie før oppstart  
på videregående. Maksimalt 8 timer i døgnet. Kan ikke ha overtid. Maksimalt 40  
timer i uken. Skal ikke ha annen arbeidsgiver. Pause etter fire og en halv time. 30  
minutter. Minst 12 timer fri mellom vakter. 48 timer fripause i løpet av uken. Ingen  
regler for jobbing i kassepunkt. Minst 4 uker ferie og minst 2 uker sammenhengende.*  
Kinoklubben vil sjekke dette og jobbe mer med ansatte under 18 år i 2020

Administrasjonen flytter snart til Nedre gate ved Markveien i nærheten av Filmweb ved  
Jacobs kirke, Ankerbrua.

HR-Direktør Katrine har fått jobb som HR-sjef i Virke. Kontaktperson etter Katrines fratreden blir regionsjef Oslo. Ny HR sjef tiltrer ca 1. februar eller 1. mars 2020.

Lønn for servicepersonell, skranke hovedkontor – Hvis man vikarierer for noen på hovedkontoret skal man ha samme lønn. Vi venter på endelig bekreftelse fra Katrine på dette

Personalhåndbok må på plass snart. Kinoklubben vil minne om dette i 2020

Tillitsvalgt eller hovedtillitsvalgt skal se og godkjenne store turnusendringer.